[pic] | KOMISIA EURÓPSKYCH SPOLOČENSTIEV | Brusel, 6.2.2007 KOM(2007) 44 v konečnom znení 2007/0016 (ACC) Návrh ROZHODNUTIA RADY ktorým sa ustanovuje pozícia, ktorú je potrebné prijať v mene Spoločenstva, v rámci Medzinárodnej rady pre obilniny vzhľadom na predĺženie platnosti Dohovoru o obchodovaní s obilninami z roku 1995 (predložený Komisiou) ODÔVODNENIE 1. Dohovor o obchodovaní s obilninami z roku 1995 (ďalej len „dohovor“) Spoločenstvo uzavrelo rozhodnutím Rady 96/88/ES[1] s platnosťou do 30. júna 1998, ktorá sa odvtedy pravidelne predlžovala. Platnosť tejto dohody bola opäť predĺžená rozhodnutím Rady pre obchodovanie s obilninami v júni 2005, a to do 30. júna 2007. 2. Ďalšie predĺženie platnosti dohovoru o maximálne dvojročné obdobie je v záujme Spoločenstva. 3. Dôsledkom predĺženia platnosti dohovoru je aj predĺženie platenia príspevkov Spoločenstva do administratívneho rozpočtu Medzinárodnej dohody o obilninách, ktorá sa vzťahuje na uvedený dohovor, ako aj na Dohovor o potravinovej pomoci z roku 1999. Príspevky sa v rozpočte Spoločenstva vykazujú pod položkou 05 06 01 (Medzinárodné dohody v oblasti poľnohospodárstva). 4. Cieľom tohto návrhu je dosiahnuť, aby Rada splnomocnila Komisiu hlasovať v mene Spoločenstva v rámci Medzinárodnej rady pre obilniny za ďalšie predĺženie platnosti Dohovoru o obchodovaní s obilninami do 30. júna 2009. 2007/0016 (ACC) Návrh ROZHODNUTIA RADY ktorým sa ustanovuje pozícia, ktorú je potrebné prijať v mene Spoločenstva, v rámci Medzinárodnej rady pre obilniny vzhľadom na predĺženie platnosti Dohovoru o obchodovaní s obilninami z roku 1995 RADA EURÓPSKEJ ÚNIE, so zreteľom na Zmluvu o založení Európskeho Spoločenstva, a najmä na jej článok 133 v spojení s druhým pododsekom článku 300, ods. 2, so zreteľom na návrh Komisie, keďže: 5. Dohovor o obchodovaní s obilninami z roku 1998 uzavrelo Spoločenstvo rozhodnutím Rady 96/88/ES[2] a jeho platnosť sa pravidelne predlžovala na obdobie ďalších dvoch rokov. Platnosť tejto dohody bola naposledy predĺžená rozhodnutím Medzinárodnej rady pre obchodovanie s obilninami v júni 2005, a to do 30. júna 2007. Ďalšie predĺženie platnosti dohovoru je v záujme Spoločenstva. Komisia, ktorá zastupuje Spoločenstvo v Dohovore o obchodovaní s obilninami, by preto mala byť splnomocnená hlasovať v prospech takéhoto predĺženia platnosti, ROZHODLA TAKTO: Jediný článok Pozícia Európskeho spoločenstva v rámci Medzinárodnej rady pre obilniny je hlasovať za predĺženie platnosti Dohovoru o obchodovaní s obilninami z roku 1995 na ďalšie maximálne dvojročné obdobie. Komisia sa týmto splnomocňuje vyjadriť túto pozíciu v Medzinárodnej rade pre obilniny. V Bruseli Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka | NÁZOV AKCIE: PREDĺžENIE PLATNOSTI DOHOVORU O OBCHODOVANÍ S OBILNINAMI Z ROKU 1995 | 1. ROZPOČTOVÝ RIADOK + KAPITOLA Výdavková kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ÚDAJE 2.1. Celkové pridelené prostriedky na akciu (časť B): 0,937 mil. EUR 2.2. Obdobie uplatňovania: 1.7.2007 až 30.6.2009 2.3. Viacročný celkový odhad výdavkov (v mil. EUR) 2008 | 2009 | Spolu | Viazané rozpočtové prostriedky | 0,464 | 0,473 | 0,937 | Platobné rozpočtové prostriedky | 0,464 | 0,473 | 0,937 | 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa technických aspektov implementácie opatrenia). 3. ROZPOČTOVÉ CHARAKTERISTIKY Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade | Povinné | Dif. | NIE | NIE | NIE | 4 EÚ ako globálny partner | 4. PRÁVNY ZÁKLAD Článok 133 zmluvy v spojení s článkom 300 ods. 2. 5. CHARAKTERISTIKY A CIELE 5.1. Potreba intervencie zo strany Spoločenstva Keďže hospodársky význam ES je najmä v sektore poľnohospodárstva veľmi veľký, musí byť zastúpené v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Spoločenstva v prípade príslušných výrobkov. Platenie členských príspevkov ES umožňuje Medzinárodnej rade pre obilniny (MRO) dosahovať ciele medzinárodných dohôd. MRO, ktorá je zodpovedná za správu dohody týkajúcej sa Dohovoru o obchodovaní s obilninami z roku 1995 a Dohovoru o potravinovej pomoci z roku 1999, podporuje ciele dohôd vrátane medzinárodnej spolupráce, výmeny štatistických informácií, predpovedí vývoja trhu atď. a v prípade Dohovoru o potravinovej pomoci zabezpečenie minimálnej výšky potravinovej pomoci pre rozvojové krajiny zo strany Európskej únie. Je preto v záujme ES zúčastňovať sa na týchto dohodách. Členské príspevky sa stanovujú každý rok a sú splatné počas trvania členstva ES v dohodách. Je zrejmé, že keby malo ES samo uskutočňovať tie isté akcie, aké uskutočňuje MRO, ich celkové náklady by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie ES platí svoje členské príspevky Medzinárodnej rade pre obilniny každý rok. ES platí príspevky dovtedy, pokiaľ zostáva signatárom dohôd. Európska komisia sa neobmedzene zúčastňuje na činnostiach MRO a využíva všetky výhody členstva. 6. FINANČNÝ VPLYV 6.1. Celkový finančný vplyv na časť B Viazané rozpočtové prostriedky (stanovené na 3 desatinné miesta): 0,930 miliónov EUR na obdobie dvoch rokov. 0,464 na rok 2008 a 0,473 na rok 2009. 6.2. Výpočet Výdavky, ktoré vznikajú pri uplatňovaní týchto dvoch dohovorov, sa kryjú ročnými príspevkami všetkých členov dohovoru o obilninách. Každý príspevok sa určuje v pomere k počtu hlasov pridelených dotknutému členovi a v pomere k jeho významu na medzinárodnom trhu. Celkový počet hlasov v rámci dohovoru je 2 000, z ktorých 406 disponuje Európska únia (po rozšírení). Rovnaký počet sa plánuje na roky 2008 a 2009. Odhadovaný náklad na hlas na rok 2008 je 1 143 EUR, z čoho pre Spoločenstvo vyplýva príspevok vo výške 0,464 miliónov EUR. Na rok 2009 pri zohľadnení úpravy ceny za hlas sa náklad odhaduje na 0,473 miliónov EUR. 7. VPLYV NA ZAMESTNANCOV A ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest | Zamestnanci poverení riadením akcie za využitia existujúcich zdrojov | Spolu | Opis úloh z akcie | Počet miest na dobu neurčitú | Počet miest na dobu určitú | Úradníci alebo dočasní zamestnanci | A B C | 0,2 0,1 – | – – – | 0,2 0,1 – | Príprava účasti na zasadnutiach MRO a následné opatrenia | Iné ľudské zdroje | – | – | – | Spolu | 0,3 | – | 0,3 | 7.2. Celkový finančný vplyv na ľudské zdroje Druh ľudských zdrojov | Suma (EUR) | Spôsob výpočtu | Úradníci Dočasní zamestnanci | 35 400 | 0,3 x 118 000 | Iné ľudské zdroje | Spolu | 35 400 | 8. MONITOROVANIE A HODNOTENIE 8.1. Následné opatrenia Útvary Komisie sa budú neobmedzene zúčastňovať na zasadnutiach správnych výborov a rady MRO; to sú orgány zodpovedné za stanovenie rozpočtových príspevkov. Správy z týchto zasadnutí a správy o rozhodnutiach prijatých v priebehu týchto zasadnutí sa uverejňujú a sú pre členov voľne dostupné. 9. OPATRENIA PROTI PODVODOM Realizácia a kontrola príspevkov ES sa skúma v súlade s predpismi stanovenými v dohode MRO. Osobitné opatrenia pre audit a kontrolu sú ustanovené v právnom základe tejto medzinárodnej organizácie. Účty tejto organizácie overuje nezávislý externý audítor. Toto overenie sa v záujme schválenia a následného uverejnenia predkladá príslušnému orgánu MRO. [1] Ú. v. ES L 21, 27.1.1996, s. 47. [2] Ú. v. ES L 21, 27.1.1996, s. 47.